title: O-Zone
text: O-Zone a zo ur strollad sonerezh pop dance eus Moldavia, tri Roumanad a zo ennañ (Dan Bălan, Radu Sârbu hag Arsenie Toderaş). Abaoe 2004 eo brudet dre ar bed, en arbenn d'ar ganaouenn Dragostea Din Tei (Karantez dindan ur wezenn-dilh). Brudet eo bet an ton-se gant videoioù lakaet war internet, en o zouez hini Gary Brolsma, ur c'hrenard amerikan a 19 bloaz. Dragostea din tei a zo ur ganaouenn gant leun a yezhoù disheñvel enni.Berzh e ra e Amerika ar Su, er c'humuniezhioù gay dreist-holl, hag e Sina ar c'hôrnog.
  
  Ar strollad O-Zone a gemeras perzh en Nouvelle Star eus Romania e 2004, met kollet o deus pa oant er c'hardgourfenn.
  Dispartiañ a ra ar strollad e fin 2004.
  
  Arsenie Toderaş a gendalc'h e unan dindan an anv-pluenn Arsenium, dileuriet en deus Moldavia e kenstivadeg Eurovision e 2006 gant Natalia Gordienko ha Connect-R, o kanañ Loca. Erruout a ra en 20 plas gant 22 poent, dirak Bro-Sagn gant ar strollad Las Ketchup hag ar Rouantelezh Unanet gant Daz Sampson. 
  Kenderc'hel a ra ivez Radu Sarbu da ganañ e unan (gant an anv RadU). Dan Balan a gendalc'h eñ gant ur raktres rock gant ar strollad Balan, ha goude gant ur raktres pop Crazy Loop. E 2008 e vez adkanet Dragostea Din Tei gant ar c'haner amerikan T.I. ha Rihanna, dindan ur stumm Hip Hop, anvet eo ar ganaouenn nevez "Live your life", En eil plas ar singles e voe e SUA.
  
  Perzhidi ar strollad 
  Dan BălanRadu Sârbu
  Arsenie Toderaş
  
  Petru Jelihovschi a zo bet ivez er strollad.
  
   Pladennrolladur 
   Albums Dar, Unde Ești (1999)Number 1 (2002)DiscO-Zone (2004)
  
   Singles Numai Tu (2003)Dragostea Din Tei (Maiahi) (2004) Despre Tine (2004)Mai Ya Hi (English Translation of Dragostea Din Tei)'' (2005)
  
  Liammoù diavaez 
   Lec'hienn internet ofisiel ar strollad O-Zone
  
  Strolladoù sonerezh pop
  Moldova